มีเพศอะไรกับแฟนหลังจากนั้นทานยาคุมฉุกเฉินไปค่ะ พอผ่านมาอาทิตที่สามรู้สึกเจ็บจี๊ดๆ ปวดหน่วงๆ ที่ท้องน้อย เป็นมาสามวันแล้วค่ะ เหมือนจะเป็นประจำเดือนแต่ประจำเดือนยังไม่มาสักที อาการแบบนี้คืออะไรคะ
สวัสดีค่ะ การรับประทานยาคุมฉุกเฉินอาจทำให้-ประจำเดือนมาผิดปกติหรือมีเลือดออกจากช่องคลอดก่อนมีประจำเดือน-คัดตีงหน้าอก-คลื่นไส้ อาเจียน-ปวดท้อง-ปวดศีรษะดังนั้นจากอาการที่เล่ามาน่าจะเกิดจากผลข้างเคียงของยาคุมฉุกเฉินได้แนะนำสังเกตอาการค่ะ ว่าเลือดออกมาปริมาณมากผิดปกติหรือไม่ แล้วหยุดไปได้เองหรือเปล่า หลีกเลี่ยงการมีเพศสัมพันธ์ในช่วงนี้ไปก่อน จนกว่าจะทราบแน่ชัดว่าเป็นอะไร ไม่ไปซื้อยาปรับฮอร์โมนใดๆมากินเอง หากจะมีเพศสัมพันธ์ควรวางแผนการคุมกำเนิดเช่นใช้ถุงยางอนามัย หรือใช้ยาคุมกำเนิดแบบแผง หรือฉีดยาคุม หรือฝังยาคุมจะดีกว่าการรับประทานยาคุมฉุกเฉินค่ะถ้าเลือดออกมาก ปวดหน่วงท้องน้อยมาก หรือประจำเดือนมาช้ากว่า 35 วันจากครั้งก่อน ควรไปพบแพทย์เพื่อตรวจเพิ่มเติม